
  บันทึกรายงานการประชุม
สภาเทศบาลตำบลหนองพ้อ สมัยวิสามัญ สมัยที่ 3 ประจำปี พ.ศ. 2567 (ครั้งที่ 1)
วันที่ 27 กันยายน  2567 เวลา 09.30 น.
ณ ห้องประชุมสภาเทศบาลตำบลหนองพ้อ
ผู้มาประชุม
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	1
	นายกมล   ฉิมรักษ์
	ประธานสภาเทศบาล
	กมล  ฉิมรักษ์
	

	2
	นายสมเกียรติ  เกื้อชู
	รองประธานสภา
	สมเกียรติ  เกื้อชู
	

	3
	นายทวี  แสงปาน
	สมาชิกสภาเขต 1
	ทวี  แสงปาน
	

	4
	นายอุทัย  ศิริรัตน์
	สมาชิกสภาเขต 1
	อุทัย  ศิริรัตน์
	

	5
	นายไพจิตร  ฉิมรักษ์
	สมาชิกสภาเขต 1
	ไพจิตร  ฉิมรักษ์
	

	6
	นายอุทัย  บุตรดาซุย
	สมาชิกสภาเขต 1
	อุทัย บุตรดาซุย
	

	7
	นายบุญเลิศ  สงคง
	สมาชิกสภาเขต 1
	บุญเลิศ  สงคง
	

	8
	ร.ต.สมหมาย  หนูเมฆ
	สมาชิกสภาเขต 2
	สมหมาย หนูเมฆ
	

	9
	นายวิเชียร  บัวเนียม
	สมาชิกสภาเขต 2
	วิเชียร  บัวเนียม
	

	10
	นายปรีชา ชาญเมธี
	สมาชิกสภาเขต 2
	ปรีชา ชาญเมธี
	

	11
	นายศุภชัย  ชูเนียม
	สมาชิกสภาเขต 2
	ศุภชัย  ชูเนียม
	

	12
	นายวีรวัฒน์ คงพรม
	สมาชิกสภาเขต 2
	วีรวัฒน์ คงพรม
	

	13
	นายกฤษกร  บุษบงก์
	เลขานุการสภาฯ
	กฤษกร  บุษบงก์
	ปลัดเทศบาล



ผู้ไม่มาประชุม
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	-
	-
	-
	-
	-

	
	
	
	
	



ผู้เข้าร่วมประชุม
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	1
	นายไตรศักดิ์  รักใหม่
	นายกเทศมนตรีฯ
	ไตรศักดิ์  รักใหม่
	

	2
	นายสมศักดิ์  เกตุด้วง
	รองนายกเทศมนตรีฯ
	สมศักดิ์  เกตุด้วง
	

	3
	นายณรงค์ชัย เบียดตะคุ
	ผู้อำนวยการกองช่างฯ
	ณรงค์ชัย เบียดตะคุ
	

	4
	นายณรงค์ฤทธิ์  เจ้หนูด้วง
	นักวิชาการเงินและบัญชี
	ณรงค์ฤทธิ์  เจ้หนูด้วง
	

	5
	นางจันทร์สุดา  ฉิมรักษ์
	นักจัดการงานทั่วไป
	จันทร์สุดา  ฉิมรักษ์
	









เริ่มประชุม เวลา 09.30 น.
เลขานุการสภาฯ	เรียนประธานสภา สมาชิกสภา และคณะผู้บริหารทุกท่านครับ ตามที่ประธานสภาได้นัดประชุมสมัยวิสามัญ สมัยที่ 3 ครั้งที่ 1/2567 ในวันนี้ วันที่ 27 กันยายน 2567 เวลา 09.30 น. ครับ ประกาศอำเภอควนขนุน เรื่อง เรียกประชุมสภาเทศบาลตำบลหนองพ้อ สมัยวิสามัญ สมัยที่ 3 ประจำปี พ.ศ.2567 ซึ่งเทศบาลตำบลหนองพ้อ โดยนายกเทศมนตรีตำบลหนองพ้อรายงานขอเปิดประชุมสภาเทศบาล สมัยวิสามัญ สมัยที่ 3 ประจำปี พ.ศ.2567 มีกำหนด 15 วัน ตั้งแต่วันที่ 18 กันยายน 2567 เป็นต้นไป ในส่วนของรายละเอียดต่างๆ ได้ส่งให้กับท่านสมาชิกแล้ว สำหรับวันนี้สมาชิกก็มาประชุมครบองค์ประชุมน่ะครับ เพื่อดำเนินการตามระเบียบวาระ ก่อนจะเข้าสู่ระเบียบวาระการประชุมก็ขอเชิญประธานจุดธูป เทียน ที่โต๊ะหมู่บูชา ครับ
ประธานสภา	ระเบียบวาระการประชุมสภาเทศบาลตำบลหนองพ้อ สมัยวิสามัญ สมัยที่ 3 ครั้งที่ 1/2567 วันที่ 27 กันยายน พ.ศ.2567 เวลา 09.30 น. ณ ห้องประชุมสภาเทศบาลตำบลหนองพ้อ 
ระเบียบวาระที่ 1			เรื่องที่ประธานแจ้งที่ประชุมทราบ
1.การประกาศใช้แผนดำเนินงานประจำปี 2567 เพิ่มเติมครั้งที่ 5 สามารถตรวจดูรายละเอียดได้ที่งานวิเคราะห์นโยบายและแผน
2. เรื่องขอความอนุเคราะห์ปิดประกาศกำหนดจำนวนเงินค่าใช้จ่ายในการเลือกตั้งสมาชิกสภาท้องถิ่นหรือผู้บริหารท้องถิ่น รายละเอียดอยู่ที่ท่านสมาชิกเรียบร้อยแล้วครับ
ที่ประชุม		รับทราบ
ระเบียบวาระที่ 2		เรื่องรับรองรายงานการประชุม
-การประชุมสภาเทศบาลสมัยสามัญ สมัยที่ 3 ครั้งที่ 2/2567 เมื่อวันที่ 3 กันยายน 2567
เลขานุการสภา	เรียนประธานสภา ตามที่ท่านประธานสภาแจ้งที่ประชุมทราบเรื่องระเบียบวาระที่ 2 รับรองรายงานการประชุมครั้งที่ผ่านมา เทศบาลตำบลหนองพ้อได้ประชุมสมัยสามัญ สมัยที่ 3 ครั้งที่ 2/2567 เมื่อวันที่ 3 กันยายน 2567 เวลา 09.30 น. ณ ห้องประชุมสภาเทศบาลตำบลหนองพ้อ สมาชิกผู้เข้าประชุมก็มี 12 ท่าน น่ะครับ ผู้เข้าร่วมประชุมก็มี ทั้งหมด 8 ท่าน น่ะครับ รายชื่อก็ปรากฏตามรายงานการประชุมที่ได้แนบไปให้สมาชิกได้ตรวจสอบแล้วนะครับ เรื่องการประชุมก็มีระเบียบวาระทั้งหมด 6 วาระ น่ะครับ ระเบียบวาระที่ 1 เรื่องที่ประธานแจ้งที่ประชุมทราบ ก็มีเรื่อง การประเมินมาตรฐานขั้นต่ำการจัดบริการสาธารณะของ อปท. ประจำปี 2567 และเรื่องที่สองการประกาศใช้แผนดำเนินงานประจำปีงบประมาณ พ.ศ.2567 เพิ่มเติม ครั้งที่ 4 ระเบียบวาระที่ 2เรื่องรับรองรายงานการประชุม รายงานการประชุมที่เข้าเสนอในครั้งนั้นเป็นการประชุมสภาเทศบาลสมัยสามัญสมัยที่ 3 ครั้งที่1/2567 เมื่อวันที่ 20 สิงหาคม 2567 ระเบียบวาระที่3 เรื่องกระทู้ถาม ไม่มี ระเบียบวาระที่ 4 เรื่องที่คณะกรรมการสภาท้องถิ่นตั้งขึ้นพิจารณาแล้วเสร็จ ไม่มี ระเบียบวาระที่ 5 เรื่องที่เสนอใหม่ 5.1 การพิจารณาร่างเทศบัญญัติงบประมาณรายจ่ายประจำปีงบประมาณ พ.ศ.2568 ในวาระที่ 2 ขั้นแปรญัตติ และ 5.2 วาระที่ 3 ขั้นเห็นชอบให้ตราเป็นเทศบัญญัติ 5.3 ญัตติขออนุมัติโอนเงินงบประมาณรายจ่ายประจำปีงบประมาณ พ.ศ.2567 (กองคลัง) 5.4 ญัตติขออนุมัติโอนเงินงบประมาณรายจ่ายประจำปีงบประมาณ พ.ศ.2567 (กองช่าง) ในส่วนของรายละเอียดก็ตามที่ได้ส่งไปให้สมาชิกได้ตรวจสอบน่ะครับ  ถ้ามีเรื่องใดที่จะแก้ไขก็ขอเชิญเสนอที่ประชุมได้เลยครับ
ประธานสภา	สมาชิกสภาท่านใดมีใครจะขอแก้ไขบ้างครับ ไม่มีน่ะครับ สมาชิกสภาท่านใดเห็นชอบรับรองรายงานการประชุมสภาเทศบาลสมัยสามัญ สมัยที่ 3 ครั้งที่ 2/2567 เมื่อวันที่ 3 กันยายน 2567 โปรดยกมือครับ 
มติที่ประชุม	รับรองรายงานการประชุมสภาเทศบาลสมัยสามัญ สมัยที่ 3 ครั้งที่ 2/2567 เป็นเอกฉันท์
ระเบียบวาระที่ 3		เรื่องกระทู้ถาม
-ไม่มี
ระเบียบวาระที่ 4			เรื่องที่คณะกรรมการสภาท้องถิ่นตั้งขึ้นพิจารณาแล้วเสร็จ
					-ไม่มี
ระเบียบวาระที่ 5			เรื่องที่เสนอใหม่
5.1 ญัตติขออนุมัติโอนเงินงบประมาณรายจ่ายประจำปีงบประมาณ พ.ศ.2567 (กองช่าง) ตั้งจ่ายรายการใหม่
ประธานสภา	ต่อไป 5.1 ญัตติขออนุมัติโอนเงินงบประมาณรายจ่ายประจำปีงบประมาณ พ.ศ.2567 (กองช่าง) ตั้งจ่ายรายการใหม่ เชิญผู้เสนอญัตติครับ
นายกเทศมนตรี		ขอมอบหมายให้รองสมศักดิ์  เกตุด้วง เป็นผู้เสนอญัตติแทนครับ
รองนายกเทศมนตรี	เรียนประธานสภาเทศบาลตำบลหนองพ้อ สมาชิกสภาเทศบาลตำบลหนองพ้อ  ข้าราชการ ผู้บริหาร ข้าพเจ้านายสมศักดิ์  เกตุด้วง ขอเสนอญัตติโอนงบประมาณรายจ่ายประจำปีงบประมาณ พ.ศ.2567 เพื่อตั้งจ่ายรายการใหม่ โดยมีหลักการและเหตุผลดังนี้
หลักการ
ตามระเบียบกระทรวงมหาดไทยว่าด้วย วิธีการงบประมาณขององค์กรปกครองส่วนท้องถิ่น พ.ศ. 2563 หมวด 4 การโอนและการแก้ไขเปลี่ยนแปลงงบประมาณ ข้อ 27 การโอนเงินงบประมาณรายจ่ายในงบลงทุน โดยการโอนเพิ่ม โอนลด ทำให้ลักษณะ ปริมาณ คุณภาพเปลี่ยน หรือโอนไปตั้งรายการใหม่ ให้เป็นอำนาจอนุมัติของสภาท้องถิ่น
เหตุผล
เทศบาลตำบลหนองพ้อ สำรวจงบประมาณรายจ่ายประจำปีงบประมาณ พ.ศ. 2567 เพื่อ ตั้งจ่ายรายการใหม่ ในการดำเนินการแก้ไขปัญหาความเดือดร้อนของประชาชน ในการให้บริการสาธารณะใน   เขตพื้นที่ จึงมีความจำเป็นต้องเสนอต่อสภา เพื่อขออนุมัติโอนงบประมาณรายจ่ายประจำปี 2567 เพื่อตั้งจ่ายรายการใหม่ จำนวน 1 รายการ โดยมีรายละเอียด ดังนี้.-
	    					 โอนลด 
1. กองช่างเทศบาลตำบลหนองพ้อ แผนงานอุตสาหกรรมและการโยธา งานบริหารทั่วไปเกี่ยวกับอุตสาหกรรมและการโยธา งบบุคลากร หมวดเงินเดือน (ฝ่ายประจำ)  ประเภท เงินเดือนข้าราชการหรือพนักงานส่วนท้องถิ่น (หน้า 142)  ตั้งไว้ 2,055,360.00 บาท งบประมาณคงเหลือก่อนโอน 937,092.26 บาท โอนลดครั้งนี้  820,000.00 บาท คงเหลืองบประมาณหลังโอน  117,092.26  บาท
2. สำนักปลัด แผนงานงบกลาง งานงบกลาง ประเภทเบี้ยยังชีพผู้สูงอายุ (หน้า 83) ตั้งไว้ 10,400,000.00 บาท งบประมาณคงเหลือก่อนโอน 42,900.00 บาท โอนลดครั้งนี้  40,000.00 บาท  คงเหลืองบประมาณหลังโอน 2,900.00 บาท
3. สำนักปลัด แผนงานงบกลาง งานงบกลาง ประเภทเบี้ยยังชีพคนพิการ (หน้า 83) ตั้งไว้ 2,623,200.00 บาท งบประมาณคงเหลือก่อนโอน 91,600.00 บาท โอนลดครั้งนี้  47,000.00 บาท คงเหลืองบประมาณหลังโอน  44,600.00  บาท 
4. สำนักปลัด แผนงานบริหารงานทั่วไป งานบริหารทั่วไป งบดำเนินงาน ค่าใช้สอย ประเภท รายจ่ายเพื่อให้ได้มาซึ่งบริการ (หน้า 90)  ตั้งไว้ 500,000.00 บาท งบประมาณคงเหลือก่อนโอน 114,175.72 บาท โอนลดครั้งนี้  100,000.00 บาท คงเหลืองบประมาณหลังโอน 14,175.72 บาท

5. กองคลัง แผนงานบริหารงานทั่วไป งานบริหารงานคลัง งบดำเนินงาน ค่าตอบแทน ประเภทค่าตอบแทนการปฏิบัติงานนอกเวลาราชการ ตั้งไว้ 3,000 บาท (หน้า 98) โอนเพิ่ม 50,000 บาท คงเหลืองบประมาณถือจ่ายทั้งสิ้น 53,000 บาท  งบประมาณคงเหลือก่อนโอน 42,320 บาท โอนลดครั้งนี้  40,000.00 บาท คงเหลืองบประมาณหลังโอน  2,320.00 บาท
6. กองคลัง แผนงานบริหารงานทั่วไป งานบริหารงานคลัง งบดำเนินงาน ค่าใช้สอย ประเภทรายจ่ายเพื่อให้ได้มาซึ่งบริการ ตั้งไว้ 220,000 บาท (หน้า 99) งบประมาณคงเหลือก่อนโอน 87,891.81  โอนลดครั้งนี้  80,000.00 บาท คงเหลืองบประมาณหลังโอน  7,891.81 บาท
7. กองคลัง แผนงานบริหารงานทั่วไป งานบริหารงานคลัง งบดำเนินงาน ค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้ากับลักษณะรายจ่ายอื่นๆ ค่าใช้จ่ายในการเดินทางไปราชการ  ตั้งไว้ 80,000 บาท (หน้า 99) งบประมาณคงเหลือก่อนโอน 55,083.00 บาท โอนลดครั้งนี้  50,000.00 บาท คงเหลืองบประมาณหลังโอน  5,083.00 บาท
8. กองการศึกษา แผนงานการศึกษา งานบริหารงานทั่วไปเกี่ยวกับการศึกษา งบดำเนินงาน  ค่าใช้สอย ประเภท รายจ่ายเพื่อให้ได้มาซึ่งบริการ ตั้งจ่ายรายการใหม่ จำนวนเงิน 165,000 บาท งบประมาณคงเหลือก่อนโอน 119,921.21 บาท โอนลดครั้งนี้  100,000.00 บาท คงเหลืองบประมาณหลังโอน  19,921.21 บาท
9. กองการศึกษา แผนงานการศึกษา งานบริหารงานทั่วไปเกี่ยวกับการศึกษา งบดำเนินงาน ประเภท รายจ่ายเกี่ยวเนื่องกับการปฏิบัติราชการที่ไม่เข้ากับลักษณะรายจ่ายอื่นๆ  ค่าใช้จ่ายในการเดินทางไปราชการ ตั้งไว้ 35,000 บาท (หน้า 112) งบประมาณคงเหลือก่อนโอน 25,558.00 บาท  โอนลดครั้งนี้  20,000.00 บาท คงเหลืองบประมาณหลังโอน  5,558.00 บาท
10. สำนักปลัด แผนงานสร้างความเข้มแข็งของชุมชน งานส่งเสริมและสนับสนุนความเข้มแข็งชุมชน งบดำเนินงาน ค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้ากับลักษณะรายจ่ายอื่นๆ  โครงการส่งเสริมการออกกำลังกายและเล่นกีฬาพื้นบ้านสำหรับผู้สูงอายุ (หน้า 138)  ตั้งไว้ 30,000.00 บาท งบประมาณคงเหลือก่อนโอน 30,000.00 บาท โอนลดครั้งนี้  30,000.00 บาท  คงเหลืองบประมาณหลังโอน   -  บาท
11. สำนักปลัด แผนงานสร้างความเข้มแข็งของชุมชน งานส่งเสริมและสนับสนุนความเข้มแข็งชุมชน งบดำเนินงาน ประเภทรายจ่ายเกี่ยวเนื่องกับการปฏิบัติราชการที่ไม่ เข้ากับลักษณะรายจ่ายอื่นๆ  โครงการส่งเสริมอาชีพสตรีผู้สูงอายุ ผู้ด้อยโอกาส (หน้า 138) ตั้งไว้ 30,000.00 บาท งบประมาณคงเหลือก่อนโอน 30,000.00 บาท โอนลดครั้งนี้  30,000.00 บาท  คงเหลืองบประมาณหลังโอน  -  บาท
รวมโอนลดงบประมาณในครั้งนี้  1,357,000 บาท (เงินหนึ่งล้านสามแสนห้าหมื่นเจ็ดพันบาทถ้วน)	.          	    
		โอนตั้งรายการใหม่
แผนงานอุตสาหกรรมและการโยธา งานก่อสร้าง งบลงทุน ค่าที่ดินและสิ่งก่อสร้าง ประเภท ค่าก่อสร้างสิ่งค่าสาธารณูปการ
1. โครงการก่อสร้างถนน คสล.สายชมทุ่ง-เทศบาลตำบลควนขนุน หมู่ที่ 5 ตั้งจ่ายไว้ 1,357,000 บาท เพื่อจ่ายเป็นค่าก่อสร้างถนน คสล. สายชมทุ่ง-เทศบาลตำบลควนขนุน หมู่ที่ 5 กว้าง 4.00 เมตร หนา 0.15 เมตร ยาว 453.00 เมตร ไหล่ทางวัสดุคัดเลือกตามสภาพพื้นที่เฉลี่ยข้างละ 0.25 เมตร พร้อมติดตั้งป้ายโครงการจำนวน  1 ป้าย (หรือมีพื้นที่รวมกันไม่น้อยกว่า 1,812.00 ตารางเมตร) รายละเอียดตามแบบแปลนเทศบาลตำบลหนองพ้อกำหนด
- เป็นไปตาม พรบ. เทศบาล พ.ศ. 2496 และที่แก้ไขเพิ่มเติมถึงปัจจุบัน  
- เป็นไปตามแผนพัฒนาท้องถิ่น (พ.ศ. 2566-2570) เพิ่มเติมครั้งที่1/2567 หน้าที่ 50
รวมโอนเพิ่มงบประมาณในครั้งนี้  1,357,000.00 บาท (เงินหนึ่งล้านสามแสนห้าหมื่นเจ็ดพันบาทถ้วน)
ดังนั้น ข้าพเจ้าจึงได้เสนอญัตติ ขออนุมัติโอนงบประมาณรายจ่ายประจำปี พ.ศ. 2567 ในครั้งนี้เพื่อให้สภาเทศบาลตำบลหนองพ้อพิจารณา จึงเรียนมาเพื่อโปรดนำเสนอต่อที่ประชุมสภาเทศบาลตำบลหนองพ้อเพื่อพิจารณาต่อไป
ประธานสภา	ครับต่อไปก็เป็นหน้าที่ของท่านสมาชิกครับ เชิญคุณอุทัย ศิริรัตน์ ครับ
อุทัย  ศิริรัตน์	เรียนท่านประธานสภาที่เคารพ ฝ่ายบริหาร เพื่อนสมาชิกผู้ทรงเกียรติและข้าราชการ ผู้เข้าร่วมประชุม ผมนายอุทัย  ศิริรัตน์ สมาชิกสภาเทศบาลตำบลหนองพ้อ เขต 1 ผมก็เป็นห่วงเรื่องโครงการก่อสร้างถนน คสล.สายชมทุ่ง-เทศบาลตำบลควนขนุน หมู่ที่ 5 ตั้งไว้ 1,357,000 บาท ผมไปสำรวจพื้นที่เมื่อวานถนนสายนี้ยังไม่มีความจำเป็นที่จะก่อสร้างเพราะการใช้เส้นทางสายนี้น้อยเพราะชาวบ้านเดินทางน้อยมากอีกอย่างสภาพถนนยังดีอยู่ เป็นถนนที่ปรับพื้นถนนลูกรังยังใช้งานได้อยู่ด้วยงบประมาณที่มันมาก ผมว่าน่าจะพิจารณาดูโครงการอื่นๆที่สำคัญกว่า ผมขอให้เพื่อนสมาชิกพิจารณาด้วยน่ะครับว่างบประมาณ 1,357,000 บาท งบประมาณมันมากน่ะครับ ผมอยากให้เงินภาษีของชาวบ้านทุกคนใช้เงินทุกบาททุกสตางค์ให้คุ้มค่า ให้เกิดผลประโยชน์กับชาวบ้าน ฝากเพื่อนสมาชิกช่วยพิจารณาด้วยครับ ขอบคุณครับ
ประธานสภา	ครับขอบคุณมากครับ เชิญสมาชิกท่านต่อไปครับ เชิญคุณปรีชา       ชาญเมธี ครับ
ปรีชา  ชาญเมธี	เรียนท่านประธานสภาที่เคารพ สมาชิกสภาทุกท่าน ผมปรีชา ชาญเมธี ผมว่าโครงการคสล.สายชมทุ่ง-เทศบาลตำบลควนขนุน ผมว่ามีความจำเป็นน่ะครับ มีบ้านเรือนอยู่ประมาณสามสี่หลังน่ะครับเป็นทางที่ต่อเนื่องติดกับเทศบาลตำบลควนขนุน มีทางทะลุออกไปสู่เส้นทางอื่นเยอะ ก็เข้าใจว่างบประมาณมันเยอะอยู่น่ะครับล้านกว่าๆ แต่ว่าสามปีที่ผ่านมาผมไม่เอาอะไรเลยครับ หมู่ที่ 5 มีปัญหานิดเดียวครับผมขอบ้างก็แค่นั้นแหละครับ สามปีผมไม่มีอะไรสักอย่างลองพิจารณาดูน่ะครับว่าผมใจดีแค่ไหน ใครไม่เห็นด้วยผมไม่ว่าครับ เป็นความคิดของเค้าแต่เพื่อความเจริญต่อไปของพี่น้องเทศบาลตำบลหนองพ้อและเทศบาลตำบลควนขนุนที่เชื่อมต่อกันน่ะครับเหมือนถนนสายริมควนที่เราทำไว้ตอนนี้ควนขนุนเขาก็เริ่มจะพร้อมแล้วเริ่มก่อสร้างแล้ว อันนี้เขาก็ทำไว้ก่อนแล้วครับ ขอบคุณครับ
ประธานสภา		เชิญท่านสมาชิกท่านต่อไปครับ เชิญท่านสมเกียรติ  เกื้อชู ครับ
สมเกียรติ  เกื้อชู	เรียนประธานสภาที่เคารพ ผมสมเกียรติ  เกื้อชู สมาชิกสภาเทศบาลตำบลหนองพ้อ เขตเลือกตั้งที่ 1 ครับ โครงการถนนสายชมทุ่ง-เทศบาลตำบลควนขนุน ผมเห็นด้วยกับการทำครั้งนี้ครับ เพราะโครงการแต่ละโครงการกว่าจะได้ทำต้องเข้าแผน กว่าจะได้ทำผมอยู่มาหลายปีผมรู้ ถ้าปีนี้ไม่ได้ทำผลักไปปีหน้า ถึงแม้ตรงนั้นชาวบ้านอยู่น้อยแต่ต่อไปในอนาคต พอถนนสะดวกสบายไฟฟ้าถึงชาวบ้านก็คงจะไปก่อสร้างบ้านเรือนหลายหลังครับ ผมเห็นด้วยครับ ขอบคุณครับ
ประธานสภา	เชิญท่านสมาชิกท่านต่อไปครับ มีไหมครับ ถ้าไม่มีผมขอมติน่ะครับ ท่านสมาชิกท่านใดเห็นชอบญัตติขออนุมัติโอนงบประมาณรายจ่ายประจำปีงบประมาณ พ.ศ.2567 (กองช่าง) เพื่อตั้งจ่ายรายการใหม่ โปรดยกมือครับ  ไม่เห็นชอบครับ งดออกเสียงครับ
มติที่ประชุม	ญัตติขออนุมัติโอนงบประมาณรายจ่ายประจำปีงบประมาณ พ.ศ.2567 (กองช่าง) เพื่อตั้งจ่ายรายการใหม่ 

เห็นชอบ		6	เสียง
ไม่เห็นชอบ       3	เสียง  (ร.ต.สมหมาย  หนูเมฆ, นายวีรวัฒน์ คงพรม, นายอุทัย  ศิริรัตน์)
งดออกเสียง      3	เสียง (นายกมล ฉิมรักษ์ ประธานสภา,นายบุญเลิศ สงคง,นายไพจิตร ฉิมรักษ์)
ประธานสภา	ต่อไประเบียบวาระที่ 5.2 ขออนุมัติกันเงินงบประมาณรายจ่ายประจำปีงบประมาณ พ.ศ.2567 กรณียังมิได้ก่อหนี้ผูกพัน เชิญผู้เสนอญัตติครับ
นายกเทศมนตรี	เรียนประธานสภาเทศบาลตำบลหนองพ้อที่เคารพ เพื่อนสมาชิกสภา     ผู้ทรงเกียรติทุกท่าน พี่น้องข้าราชการ ฝ่ายบริหาร ข้าพเจ้านายไตรศักดิ์ รักใหม่ นายกเทศมนตรีตำบลหนองพ้อ ขอเสนอญัตติขออนุมัติกันเงินงบประมาณรายจ่ายประจำปีงบประมาณ พ.ศ.2567 เพื่อตั้งจ่ายรายการใหม่ โดยมีหลักการและเหตุผล ดังนี้
		หลักการ
	ตามระเบียบกระทรวงมหาดไทยว่าด้วย การรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ.2566 หมวด 5 การกันเงิน ข้อ 61 ในกรณีที่มีรายจ่ายค่าครุภัณฑ์ค่าที่ดินและสิ่งก่อสร้าง ยังมิได้ก่อหนี้ผูกพัน แต่มีความจำเป็นต้องจ่ายเงินนั้นต่อไปอีกให้องค์กรปกครองส่วนท้องถิ่นรายงานขออนุมัติกันเงินต่อสภาท้องถิ่นได้อีกไม่เกินระยะเวลาหนึ่งปี กรณีเมื่อสิ้นสุดระยะเวลาการกันเงินตามวรรคหนึ่งแล้ว หากองค์กรปกครองส่วนท้องถิ่นยังมิได้ดำเนินการก่อหนี้ผูกพัน ให้ขออนุมัติขยายเวลาเบิกจ่ายเงินได้ไม่เกินอีกหนึ่งปีต่อสภาท้องถิ่น กรณีองค์กรปกครองส่วนท้องถิ่นได้ก่อหนี้ผูกพันแล้วให้เบิกจ่ายได้ตามข้อผูกพันหากในภายหลังมีการบอกเลิกสัญญา ให้องค์กรปกครองส่วนท้องถิ่นดำเนินการจัดหาผู้ขายหรือผู้รับจ้างรายใหม่ โดยนำเงินที่เหลือเป็นส่วนหนึ่งของการจัดหาผู้ขายหรือผู้รับจ้างรายใหม่ เพื่อดำเนินงานในส่วนที่เหลือได้  เมื่อสิ้นสุดระยะเวลาการกันเงินตามวรรคหนึ่ง หรือขยายเวลาเบิกจ่ายเงินตามวรรคสองแล้วหากยังไม่ได้ดำเนินการก่อหนี้ผูกพัน หรือมีเงินเหลือจ่ายจากเงินดังกล่าว ให้เงินจำนวนนั้นเป็นอันพับไป
		เหตุผล
	เทศบาลตำบลหนองพ้อ สำรวจงบประมาณรายจ่ายประจำปีงบประมาณ พ.ศ.2567 เพื่อตั้งจ่ายรายการใหม่ ในการดำเนินการแก้ไขปัญหาความเดือดร้อนของประชาชนในพื้นที่ จึงมีความจำเป็นต้องเสนอต่อสภา เพื่อขออนุมัติกันเงินงบประมาณงบประมาณรายจ่ายประจำปี พ.ศ.2567 จำนวน 2 โครงการ โดยมีรายละเอียดดังนี้
	แผนงานอุตสาหกรรมและการโยธา งานก่อสร้าง งบลงทุน ค่าที่ดินและสิ่งก่อสร้าง ประเภทค่าก่อสร้างสิ่งค่าสาธารณูปการ
	1.โครงการก่อสร้างถนน คสล. สายชมทุ่ง - เทศบาลตำบลควนขนุน   หมู่ที่ 5 ตั้งจ่ายไว้ 1,357,000.00 บาท (เงินหนึ่งล้านสามแสนห้าหมื่นเจ็ดพันบาทถ้วน) โดยมีรายละเอียดดังนี้
	-เพื่อจ่ายเป็นค่าก่อสร้างถนน คสล.สายชมทุ่ง – เทศบาลตำบลควนขนุน หมู่ที่ 5 กว้าง 4.00 เมตร หนา 0.15 เมตร ยาว 453.00 เมตร ไหล่ทางวัสดุคัดเลือกตามสภาพพื้นที่เฉลี่ยข้างละ 0.25 เมตร พร้อมติดตั้งป้ายโครงการ จำนวน 1 ป้าย หรือมีพื้นที่รวมกันไม่น้อยกว่า 1,812.00 ตารางเมตร รายละเอียดตามแบบแปลนเทศบาลตำบลหนองพ้อกำหนด
	-เป็นไปตาม พรบ.เทศบาล พ.ศ.2496 และที่แก้ไขเพิ่มเติมถึงปัจจุบัน
	-เป็นไปตามแผนพัฒนาท้องถิ่น (พ.ศ.2566-2570) เพิ่มเติมครั้งที่ 1/2567 หน้าที่ 50
	2.โครงการก่อสร้างถนนลาดยางแอสฟัลล์ติกคอนกรีต สายหนองพ้อ - ท่าพลับ หมู่ที่ 3 ตั้งไว้ 280,000 บาท 
	-เพื่อจ่ายเป็นค่าก่อสร้างถนนลาดยาง แอสฟัลล์ติกคอนกรีต            สายหนองพ้อ - ท่าพลับ หมู่ที่ 3 ขนาดผิวจราจรกว้าง 5.00 เมตร ยาว 105 เมตร หนา 0.15 เมตร (หรือมีพื้นที่ไม่น้อยกว่า 525 ตร.ม.) ตั้งจ่ายไว้ 280,000 บาท รายละเอียดตามแบบแปลนเทศบาลตำบลหนองพ้อกำหนด
	-เป็นไปตามแผนพัฒนาท้องถิ่น พ.ศ.2566-2570 เพิ่มเติมครั้งที่ 1/2567 หน้า 53 รวมขออนุมัติกันเงินทั้งสิ้น 1,637,000 บาท (เงินหนึ่งล้านหกแสนสามหมื่นเจ็ดพันบาทถ้วน) และในการนี้ ข้าพเจ้าขออนุมัติกันเงินงบประมาณจำนวนดังกล่าวต่อสภาเทศบาลตำบลหนองพ้อ ซึ่งเป็นไปตามระเบียบกระทรวงมหาดไทยว่าด้วย การรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ.2566 หมวด 5 การกันเงิน ข้อ 61 ในกรณีที่มีรายจ่ายค่าครุภัณฑ์ค่าที่ดินและสิ่งก่อสร้าง ยังมิได้ก่อหนี้ผูกพัน แต่มีความจำเป็นต้องจ่ายเงินนั้นต่อไปอีกให้องค์กรปกครองส่วนท้องถิ่นรายงานขออนุมัติกันเงินต่อสภาท้องถิ่นได้อีกไม่เกินระยะเวลาหนึ่งปี กรณีเมื่อสิ้นสุดระยะเวลาการกันเงินตามวรรคหนึ่งแล้ว หากองค์กรปกครองส่วนท้องถิ่นยังมิได้ดำเนินการก่อหนี้ผูกพัน ให้ขออนุมัติขยายเวลาเบิกจ่ายได้ไม่เกินอีกหนึ่งปีต่อสภาท้องถิ่น กรณีที่องค์กรปกครองส่วนท้องถิ่นได้ก่อหนี้ผูกพันแล้วให้เบิกจ่ายได้ตามข้อผูกพันหากในภายหลังมีการบอกเลิกสัญญา ให้องค์กรปกครองส่วนท้องถิ่นดำเนินการจัดหาผู้ขายหรือผู้รับจ้างรายใหม่ เพื่อดำเนินงานในส่วนที่เหลือได้ เมื่อสิ้นสุดระยะเวลาการกันเงินตามวรรคหนึ่ง หรือขยายเวลาเบิกจ่ายเงินตามวรรคสองแล้วหากยังไม่ได้ดำเนินการก่อหนึ่งผูกพัน หรือมีเงินเหลือจ่ายจากเงินดังกล่าว ให้เงินจำนวนนั้นเป็นอันพับไป จึงเรียนมาเพื่อโปรดนำเสนอต่อที่ประชุมสภาเทศบาลตำบลหนองพ้อต่อไป นาย      ไตรศักดิ์ รักใหม่ นายกเทศมนตรีตำบลหนองพ้อ ครับ
ประธานสภา	ครับขอเชิญท่านสมาชิกครับ เชิญท่านสมเกียรติ  เกื้อชู ครับ
สมเกียรติ  เกื้อชู	เรียนท่านประธานสภาที่เคารพ กระผมสมเกียรติ  เกื้อชู สมาชิกสภาเทศบาลตำบลหนองพ้อ เขตเลือกตั้งที่ 1 กระผมสงสัยแอสฟัลล์ติก    อีกแล้วครับหนา 15 เซนติเมตร อีกแล้วครับ โครงการที่สองครับผมเห็นด้วยๆ แต่ผมขอถามว่า 15 เซนติเมตร อีกแล้วครับ ไม่ใช่  5 เซนติเมตร ครับ ขอบคุณครับ
นายกเทศมนตรี	เรียนท่านประธานสภาเทศบาลตำบลหนองพ้อ เพื่อนสมาชิกสภาเทศบาลตำบลหนองพ้อ ขออนุญาตเปลี่ยนแปลงเรื่องความหนาน่ะครับ จาก 0.15 เมตร เป็น 0.05 เมตร ต้องขออภัยต่อที่ประชุมด้วยครับ
ประธานสภา	ท่านอื่นใครมีอะไรอีกไหมครับ ไม่มีน่ะครับ ถ้าไม่มีผมขอมติน่ะครับ สมาชิกท่านใดเห็นชอบขออนุมัติกันเงินงบประมาณรายจ่ายประจำปีงบประมาณ พ.ศ.2567 กรณียังมิได้ก่อหนี้ผูกพัน โปรดยกมือครับ ไม่เห็นชอบครับ งดออกเสียงครับ
มติที่ประชุม	ขออนุมัติกันเงินงบประมาณรายจ่ายประจำปีงบประมาณ พ.ศ.2567 กรณียังมิได้ก่อหนี้ผูกพัน
เห็นชอบ		6	เสียง
ไม่เห็นชอบ       -	เสียง  
งดออกเสียง      6	เสียง (นายกมล ฉิมรักษ์ ประธานสภา,     นายบุญเลิศ สงคง,นายไพจิตร ฉิมรักษ์     นายอุทัย ศิริรัตน์, นายวีรวัฒน์ คงพรม ร.ต.สมหมาย หนูเมฆ)
ประธานสภา	ต่อไประเบียบวาระที่ 5.3 ญัตติขออนุมัติจ่ายเงินสะสมประจำปี 2567 เชิญผู้เสนอญัตติ ครับ
นายกเทศมนตรี	เรียนประธานสภาเทศบาลตำบลหนองพ้อที่เคารพและสมาชิกสภาผู้ทรง เกียรติทุกท่าน ข้าพเจ้า นายไตรศักดิ์ รักใหม่ นายกเทศมนตรีตำบลหนองพ้อ ขอเสนอญัตติข้าพเจ้า นายไตรศักดิ์  รักใหม่ นายกเทศมนตรีตำบลหนองพ้อ ขอเสนอญัตติใช้จ่ายเงินสะสมประจำปี พ.ศ. 2567 โดยมีหลักการและเหตุผล ดังนี้
หลักการ
ตามระเบียบกระทรวงมหาดไทยว่าด้วย วิธีการการรับเงิน การเบิกจ่ายเงิน การฝากเงิน  การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2566 หมวด 8 เงินสะสม ข้อ 97 องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่นภายใต้เงื่อนไข ดังต่อไปนี้
(1) ให้กระทำได้เฉพาะภารกิจซึ่งอยู่ในอำนาจหน้าที่ขององค์กรปกครองส่วนท้องถิ่นซึ่งเป็น ค่าครุภัณฑ์ ค่าที่ดินและสิ่งก่อสร้าง 
(2) ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละประเภท ตามระเบียบแล้ว
(3) ให้กันเงินสะสมสำรองจ่ายเป็นค่าใช้จ่ายด้านบุคลากรไม่น้อยกว่าสามเดือนและกันไว้อีกร้อยละสิบห้าของงบประมาณงบประมาณรายจ่ายประจำปี เพื่อเป็นค่าใช้จ่ายกรณีที่มีสาธารณภัยเกิดขึ้น เมื่อได้กันเงินสะสมสำรองจ่ายเป็นค่าใช้จ่ายด้านบุคลากรและค่าใช้จ่ายกรณีที่มีสาธารณภัยเกิดขึ้นแล้ว องค์การบริหารส่วนจังหวัด เทศบาลนคร ต้องมีเงินสะสมคงเหลือไม่ต่ำกว่าสิบล้านบาท เทศบาลเมือง เทศบาลตำบล และองค์การบริหารส่วนตำบล ต้องมีเงินสะสมคงเหลือไม่ต่ำกว่าห้าล้านบาท
(4) เมื่อได้รับอนุมัติให้ใช้จ่ายเงินสะสมแล้ว องค์กรปกครองส่วนท้องถิ่นต้องดำเนินการก่อหนี้ผูกพัน ให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนดให้การใช้จ่ายสะสมนั้นเป็นอันพับไป
กรณีที่องค์กรปกครองส่วนท้องถิ่นได้ก่อหนี้ผูกพันไว้แล้ว หากภายหลังมีการบอกเลิกสัญญาให้องค์กรปกครองส่วนท้องถิ่นดำเนินการจัดหาผู้ขายหรือผู้รับจ้างรายใหม่ โดยนำเงินที่เหลือเป็นส่วนหนึ่งของการจัดหาผู้ขายหรือผู้รับจ้างรายใหม่ เพื่อดำเนินการในส่วนที่เหลือได้
ทั้งนี้ ให้องค์กรปกครองส่วนท้องถิ่นใช้จ่ายเงินสะสม โดยคำนึงถึงฐานะการเงินการคลังขององค์กรปกครองส่วนท้องถิ่นและเสถียรภาพในระยะยาว
เหตุผล
เทศบาลตำบลหนองพ้อ ได้ออกสำรวจโครงการ ในการดำเนินการแก้ไขปัญหาความเดือดร้อนของประชาชนในพื้นที่ เช่น ราษฎรได้รับความเดือดร้อนจากน้ำอุปโภคบริโภคในเขตพื้นที่ และการใช้ถนนสัญจรไปมา จึงมีความจำเป็นต้องเสนอต่อสภา เพื่อขออนุมัติใช้จ่ายเงินสะสม ประจำปี 2567 เพื่อตั้งจ่ายเงินโครงการต่างๆ จำนวน 4 โครงการ  โดยมีรายละเอียด ดังนี้.-
แผนงานอุตสาหกรรมและการโยธา งานก่อสร้าง งบลงทุน ค่าที่ดินและสิ่งก่อสร้าง ประเภท ค่าก่อสร้างสิ่งค่าสาธารณูปการ 
1. โครงการขุดเจาะบ่อบาดาล จำนวน 1 บ่อ หมู่ที่ 6 ตั้งไว้  288,000  บาท
- เพื่อจ่ายเป็นค่าขุดเจาะบ่อบาดาล ขนาด ศก. 6 นิ้ว ความลึกไม่น้อยกว่า 100 เมตร ปริมาณน้ำไม่น้อยกว่า 7 ลบ.ม./ชั่วโมง พร้อมติดตั้งเครื่องสูบน้ำบาดาล ขนาด 2 hp 1 เฟส 220 V 50 Hz ตามแบบมาตรฐานกองน้ำบาดาล กรมทรัพยากรธรณี พร้อมติดตั้งป้ายโครงการจำนวน 1 ป้าย  
- เป็นไปตาม พรบ. เทศบาล พ.ศ. 2496 และที่แก้ไขเพิ่มเติมถึงปัจจุบัน 
- เป็นไปตามแผนพัฒนาท้องถิ่น พ.ศ. (2566-2570) เพิ่มเติมครั้งที่ 1/2567 หน้า 59   
2. โครงการขยายถนน คสล. สายหัวพรุ-ยางแค หมู่ที่ 7 ตั้งไว้ 310,000 บาท
- เพื่อจ่ายเป็นค่าก่อสร้างขยายถนน คสล. สายหัวพรุ-ยางแค กว้าง 0.70-1.00 เมตร หนา 0.15 เมตร ยาว 444 เมตร (หรือพื้นที่ไม่น้อยกว่า 368 ตร.ม.) ไหล่ทางวัสดุคัดเลือกปิดขอบ 1 ข้าง พร้อมติดตั้งป้ายโครงการจำนวน 1 ป้าย รายละเอียดตามแบบแปลนเทศบาลตำบลหนองพ้อกำหนด 
- เป็นไปตาม พรบ. เทศบาล พ.ศ. 2496 และที่แก้ไขเพิ่มเติมถึงปัจจุบัน 
- เป็นไปตามแผนพัฒนาท้องถิ่น พ.ศ. (2566-2570) เพิ่มเติมครั้งที่ 1/2567 หน้า 51 
3. โครงการขยายถนน คสล. สายท่าพลับ-ชายควน หมู่ที่ 3 ตั้งไว้ 436,000 บาท
- เพื่อจ่ายเป็นค่าก่อสร้างขยายถนน คสล. สายท่าพลับ-ชายควน กว้าง 1.00 เมตร ยาว 5.00 เมตร หนา 0.15 เมตร (หรือพื้นที่ไม่น้อยกว่า 520 ตร.ม.) ไหล่ทางวัสดุคัดเลือกกว้างเฉลี่ย 0.25 เมตร 1 ข้าง พร้อมติดตั้งป้ายโครงการจำนวน 1 ป้าย รายละเอียดตามแบบแปลนเทศบาลตำบลหนองพ้อกำหนด 
- เป็นไปตาม พรบ. เทศบาล พ.ศ. 2496 และที่แก้ไขเพิ่มเติมถึงปัจจุบัน 
- เป็นไปตามแผนพัฒนาท้องถิ่น พ.ศ. (2566-2570) เพิ่มเติมครั้งที่ 1/2567 หน้า 50  
4. โครงการก่อสร้างถนน คสล. สายสามแยกควนพลี หมู่ที่ 6 ตั้งไว้ 481,000 บาท
- เพื่อจ่ายเป็นค่าก่อสร้างถนน คสล. สายสามแยกควนพลี กว้าง 4.00 เมตร ยาว 160.00 เมตร หนา 0.15 เมตร (หรือพื้นที่คอนกรีตไม่น้อยกว่า 640.00 ตร.ม.) ลงวัสดุคัดเลือกไหล่ปรับเกลี่ยข้างทางข้างละ 0.25 เมตร  พร้อมติดตั้งป้ายโครงการจำนวน 1 ป้าย รายละเอียดตามแบบแปลนเทศบาลตำบลหนองพ้อกำหนด 
- เป็นไปตาม พรบ. เทศบาล พ.ศ. 2496 และที่แก้ไขเพิ่มเติมถึงปัจจุบัน 
- เป็นไปตามแผนพัฒนาท้องถิ่น พ.ศ. (2566-2570) เปลี่ยนแปลงครั้งที่ 1/2565 หน้า 9
รวมจ่ายขาดเงินสะสมทั้งสิ้น 1,515,000 บาท (เงินหนึ่งล้านห้าแสนหนึ่งหมื่นห้าพันบาทถ้วน)
ดังนั้น ข้าพเจ้าจึงได้เสนอญัตติเพื่อขออนุมัติใช้จ่ายเงินสะสม ประจำปี พ.ศ. 2567 ในครั้งนี้ เพื่อให้สภาเทศบาลตำบลหนองพ้อพิจารณา                  จึงเรียนมาเพื่อโปรดนำเสนอต่อที่ประชุมสภาเทศบาลตำบลหนองพ้อเพื่อพิจารณาต่อไป ขอแสดงความนับถือ นายไตรศักดิ์  รักใหม่ นายกเทศมนตรีตำบลหนองพ้อ
ประธานสภา				ครับต่อไปเชิญท่านสมาชิกครับ เชิญท่านวิเชียร  บัวเนียม ครับ
วิเชียร  บัวเนียม	เรียนท่านประธานสภาที่เคารพ ผมวิเชียร บัวเนียม สมาชิกสภาเทศบาลเขต 2 ท่านประธานครับ ก่อนที่จะได้มีการลงมติ ผมขออนุญาตสอบถามท่านนายกเทศมนตรี ผู้เสนอญัตติ มีรายละเอียดเกี่ยวกับระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ.2566 หมวด 8 เงินสะสม ข้อ 97 ผมขอถาม (3) ให้กันเงินสะสมสำรองจ่ายเป็นค่าใช้จ่ายด้านบุคลากรไม่น้อยกว่าสามเดือนและกันไว้อีกร้อยละสิบห้าของงบประมาณรายจ่ายประจำปี เพื่อเป็นค่าใช้จ่ายกรณีที่มีสาธารณภัยเกิดขึ้นเมื่อได้กันเงินสะสมสำรองจ่ายเป็นค่าใช้จ่ายด้านบุคลากรและค่าใช้จ่ายกรณีที่มีสาธารณภัยเกิดขึ้นแล้ว องค์การบริหารส่วนจังหวัด และเทศบาลนคร ต้องมีเงินสะสมคงเหลือไม่ต่ำกว่าสิบล้านบาท เทศบาลเมือง เทศบาลตำบล และองค์การบริหารส่วนตำบล ต้องมีเงินสะสมคงเหลือไม่ต่ำกว่าห้าล้านบาท ผมอยากทราบว่า ณ ปัจจุบันนี้ เรามีเงินสะสมคงเหลืออยู่กี่บาท เพื่อเป็นข้อมูลในการพิจารณา ขอบคุณมากครับ
นายกเทศมนตรี	เรียนท่านประธานสภาที่เคารพ สมาชิกสภาผู้ทรงเกียรติ ผมขออนุญาตให้นักวิชาการเงินและบัญชี รายงานสถานะทางการคลัง ครับ
นักวิชาการเงินและบัญชี	เรียนท่านประธานสภา สมาชิกสภาเทศบาลตำบลหนองพ้อ คณะผู้บริหารและข้าราชการทุกท่านครับ รายงานพิสูจน์ยอดเงินสะสมที่สามารถนำไปใช้ได้ตามรายงานการเงิน ณ วันที่ 19 สิงหาคม 2567  เงินสะสมตามบัญชีเงินฝากธนาคารที่นำไปใช้ได้ ณ วันที่ 30 กันยายน 2566 จำนวน 6,963,452.78 บาท หัก เงินสบทบกองทุนส่งเสริมกิจการขององค์กรปกครองส่วนท้องถิ่น  86,665.91 บาท สำรองตามระเบียบฯ 1.ค่าใช้จ่ายด้านบุคลากรไม่น้อยกว่า 3 เดือน  4,500,000.00 บาท 2.ร้อยละ 15 ของงบประมาณรายจ่ายประจำปี 7,200,000.00 บาท คงเหลือเงินสะสมตามบัญชีเงินฝากธนาคารที่นำไปใช้ได้หลังหักเงินสมทบกองทุนฯ ติดลบที่ 4,823,213.13 บาท หักเงินสะสมที่ได้รับอนุมัติแล้วในปีปัจจุบัน 3,166,250.00 บาท  หัก เงินทุนสำรองเงินสะสมที่ได้รับอนุมัติแล้ว ทั้งที่ไม่ได้ก่อหนี้ผูกพันและ   ที่ก่อหนี้ผูกพันแล้ว แต่ยังไม่ได้บันทึกบัญชีเป็นหนี้สิน ณ วันที่ 30 กันยายน 2566 836,000.00 บาท คงเหลือเงินทุนสำรองเงินสะสมที่ได้รับอนุมัติแล้วในปีปัจจุบัน 4,002,250.00 บาท บวกเงินคืนเงินรายจ่าย/รับรายได้ข้ามปีงบประมาณตกเป็นเงินสะสม 7,744.00 บาท  บวก เงินทุนสำรองเงินสะสม ณ วันที่ 30 กันยายน 2566 จำนวน  10,584,155.54 บาท คงเหลือเงินสะสมตามบัญชีเงินฝากธนาคารที่นำไปใช้ได้ ณ วันที่ 19 สิงหาคม 2567 จำนวน 1,766,436.41 บาท ขออนุญาตชี้แจงเพิ่มเติมน่ะครับ คงเหลือสำรองขั้นต่ำตามระเบียบของเทศบาลตำบลหนองพ้อ ตามระเบียบของเทศบาลก็คือจะต้องกันไว้จำนวน 5,000,000.00 บาท แต่เทศบาลตำบลหนองพ้อกันไว้11,700,000.00 บาท ซึ่งมากกว่าระเบียบครับ ขอบคุณครับ
ประธานสภา	เชิญท่านสมาชิกครับ เชิญคุณทวี แสงปาน
ทวี  แสงปาน	เรียนประธานสภา ฝ่ายบริหาร เพื่อนสมาชิกทุกท่านครับ ผมทวี        แสงปาน สมาชิกสภา เขต 1 โครงการทุกโครงการน่ะครับผมคิดว่าความเดือดร้อนของชาวบ้าน ไม่ใช่ความเดือดร้อนของสมาชิก ถนนก็ดี บ่อบาดาลก็ดี ตรงนี้ผมมองแล้วก็ที่เดือดร้อนที่สุดก็เรื่องน้ำ ถนนบางส่วนก็ได้รับประโยชน์ ตามที่เรานำเข้าสภาสมาชิกท่านอื่นผมไม่ทราบแต่ผมเอาเรื่องของชาวบ้านเป็นหลัก ตรงนี้อยากจะฝากท่านสมาชิกเหมือนถนนสายหมู่ที่ 5 เห็นด้วยไม่เห็นด้วยก็เป็นเรื่องของสมาชิก คิดเอาเองน่ะครับ ท่านจะเห็นด้วยหรือไม่เห็นด้วยก็ตาม แต่ผมคิดว่าโครงการทุกโครงการเป็นไปตามระเบียบ ขอฝากแค่นี้ครับ
ประธานสภา	ครับขอบคุณมากครับ เชิญสมาชิกท่านต่อไปครับ เชิญคุณไพจิตร      ฉิมรักษ์ ครับ 
ไพจิตร  ฉิมรักษ์	เรียนท่านประธานสภาที่เคารพ ผมไพจิตร ฉิมรักษ์ สมาชิกสภา เขต 1 ครับ ผมว่าโครงการนี้ถ้าเราไม่กระทบกับเสถียรภาพทางการเงินของเรา ผมก็เห็นด้วยน่ะครับ เพราะชาวบ้านลำบากจริงๆ ตอนหน้าแล้ง ไม่มีน้ำจะใช้เราก็ต้องใช้รถไปส่งน้ำให้ชาวบ้าน โครงการทุกโครงการสำคัญหมดเมื่อผ่านประชาคมชาวบ้านมาแล้ว ผมก็ขอให้เพื่อนสมาชิกช่วยพิจารณาด้วยครับ
ประธานสภา		เชิญท่านอุทัย  ศิริรัตน์ ครับ
อุทัย  ศิริรัตน์	เรียนท่านประธานสภา ฝ่ายบริหารและเพื่อนสมาชิกผู้ทรงเกียรติ ฝ่ายบริหาร ข้าราชการทุกท่านครับ ก่อนจะพิจารณาแต่ละโครงการผมขอเสนอแก้ไขโครงการขยายถนน คสล.ท่าพลับ-ชายควน หมู่ที่ 3 เราไปดูที่ความกว้าง 1.00 เมตร ความยาวตัวหนังสือผิดอยู่น่ะครับ 5.00 เมตร ที่จริงเป็น 520 เมตร น่ะครับ ผมขอเสนอให้พิจารณาทีละโครงการครับ
ประธานสภา		เชิญท่านอุทัย  บุตรดาซุย ครับ
อุทัย  บุตรดาซุย	เรียนท่านประธานสภา ฝ่ายบริหาร เพื่อนสมาชิกสภา เจ้าหน้าที่ ส่วนราชการ และผู้เข้าร่วมประชุมทุกท่านครับ ผมอุทัย บุตรดาซุย สมาชิกสภา เขตเลือกตั้งที่ 1 ครับ สำหรับโครงการขุดเจาะบ่อบาดาล ของหมู่ที่ 6  ผมเห็นด้วยเป็นอย่างยิ่งครับเพราะว่าโซนบ้านสุภา นวลศรี บ้านของอดีตผู้ช่วยดุลมีปัญหาเรื่องน้ำทุกปีเพราะว่าปลายทางน้ำไปไม่ค่อยถึง มีปัญหาตลอด ช่วงแรกเราก็ได้คุยกันว่าจะเอารายชื่อของชาวบ้านรวมกันแล้วเอารายชื่อมาให้ท่านนายกให้ช่วยประสานกรมทรัพยากรธรณี เจ้าของพื้นที่ตรงนั้นก็สามสี่หลังน่ะครับที่เขายินดีที่จะให้พื้นที่ในการสร้างบ่อบาดาลเพราะชาวบ้านเขาต้องการและก็เดือดร้อนมากๆน่ะครับและก็โครงการอื่นๆน่ะครับแน่นอนว่ามีความสำคัญกับชาวบ้านๆต้องการ ขอให้สมาชิกทุกท่านช่วยกันพิจารณาเพราะว่าเราเข้ามาเป็นตัวแทนของชาวบ้านน่ะครับ เราในฐานะตัวแทนชาวบ้านก็สมควรที่จะช่วยดูแลพ่อแม่พี่น้องของเราน่ะครับ ขอบคุณมากครับ

ประธานสภา	ครับขอบคุณมากครับ สมาชิกท่านอื่นมีใครมีอะไรอีกไหมครับ ไม่มีผมขอมติน่ะครับ สมาชิกท่านใดเห็นชอบโครงการขุดเจาะบ่อบาดาล จำนวน 1 บ่อ หมู่ที่ 6 จำนวน 288,000 บาท  โปรดยกมือครับ ไม่เห็นชอบครับ งดออกเสียงครับ
มติที่ประชุม	โครงการขุดเจาะบ่อบาดาล จำนวน 1 บ่อ หมู่ที่ 6 ตั้งไว้ 288,000 บาท
เห็นชอบ		10	เสียง
ไม่เห็นชอบ       -	เสียง  
งดออกเสียง       2	เสียง (นายกมล ฉิมรักษ์ ประธานสภา,     ร.ต.สมหมาย หนูเมฆ)
 ประธานสภา	ต่อไปโครงการขยายถนน คสล. สายหัวพรุ-ยางแค หมู่ที่ 7 ตั้งไว้ 310,000 บาท สมาชิกท่านใดเห็นชอบโปรดยกมือครับ ไม่เห็นชอบครับ งดออกเสียงครับ
มติที่ประชุม	โครงการขยายถนน คสล. สายหัวพรุ-ยางแค หมู่ที่ 7 ตั้งไว้ 310,000 บาท 
เห็นชอบ		6	เสียง
ไม่เห็นชอบ        1	เสียง (ร.ต.สมหมาย หนูเมฆ)  
งดออกเสียง       5	เสียง (นายกมล ฉิมรักษ์ ประธานสภา,     นายอุทัย  ศิริรัตน์, นายไพจิตร ฉิมรักษ์, นายบุญเลิศ สงคง, นายวีรวัฒน์ คงพรม)
ประธานสภา	ต่อไปโครงการขยายถนน คสล.สายท่าพลับ-ชายควน หมู่ที่ 3 ตั้งไว้ 436,000 บาท สมาชิกท่านใดเห็นชอบโปรดยกมือครับ ไม่เห็นชอบครับ งดออกเสียงครับ
มติที่ประชุม	โครงการขยายถนน คสล.สายท่าพลับ-ชายควน หมู่ที่ 3 ตั้งไว้ 436,000 บาท
เห็นชอบ		8	เสียง
ไม่เห็นชอบ        -	เสียง  
งดออกเสียง       4	เสียง (นายกมล ฉิมรักษ์ ประธานสภา,     นายบุญเลิศ สงคง, นายวีรวัฒน์ คงพรม,ร.ต.สมหมาย หนูเมฆ)
ประธานสภา	ต่อไปโครงการก่อสร้างถนน คสล.สายสามแยกควนพลี หมู่ที่ 6 ตั้งไว้ 481,000 บาท สมาชิกท่านใดเห็นชอบโปรดยกมือครับ ไม่เห็นชอบครับ งดออกเสียงครับ
มติที่ประชุม	โครงการก่อสร้างถนน คสล.สายสามแยกควนพลี หมู่ที่ 6 ตั้งไว้ 481,000 บาท
เห็นชอบ		7	เสียง
ไม่เห็นชอบ        -	เสียง  
งดออกเสียง       5	เสียง (นายกมล ฉิมรักษ์ ประธานสภา,     นายบุญเลิศ สงคง, นายวีรวัฒน์ คงพรม,ร.ต.สมหมาย หนูเมฆ,นายไพจิตร  ฉิมรักษ์)
ระเบียบวาระที่ 6		เรื่องอื่นๆ 
ประธานสภา		เชิญท่านสมาชิกครับ มีไหมครับ ไม่มีน่ะครับ เชิญท่านนายกครับ
นายกเทศมนตรี	เรียนประธานสภาเทศบาลตำบลหนองพ้อที่เคารพ สมาชิกสภาผู้ทรงเกียรติ  พี่น้องข้าราชการ และฝ่ายบริหาร ครับก่อนอื่นก็ต้องขอขอบคุณท่านสมาชิกทุกท่านครับที่เห็นถึงความเดือดร้อนของประชาชนเป็นหลักในการพัฒนาเทศบาลตำบลหนองพ้อของเราให้เจริญยิ่งขึ้นน่ะครับ ทุกโครงการมีความสำคัญหมดทั้งสองเขตเลือกตั้ง ผมเองก็จะดูแลให้ทั่วถึงน่ะครับ ก็อย่างที่ท่านเห็นงบอุดหนุนเฉพาะกิจของปี 2567 ที่เปลี่ยนท่อเมนต์ประปาของหมู่ที่ 3 และหมู่ที่ 6 ใช้งบประมาณไปหกล้านกว่าบาท ณ วันนี้ผู้รับจ้างได้ส่งงานและก็ได้ตรวจงานเป็นที่เรียบร้อยแล้ว ก็ถือว่าเราเสร็จทันเวลาก่อน 30 กันยายนพอดี ก็เป็นผลประโยชน์ของประชาชนของหมู่ที่ 3 กับ หมู่ที่ 6 เป็นอย่างมาก เนื่องจากว่าท่อ pvc เดิม เราทำมาประมาณ 30-40 ปีแล้วก็ว่าได้ เมื่อเราเปลี่ยนท่อ PE  ใหม่ ชาวบ้านบอกว่า 1.น้ำออกแรงขึ้น 2.ทนต่อแรงกระทกและทนต่อความดันต่างๆได้มากกว่า 3. อายุการใช้งานประมาณ 50 ปี และที่สำคัญที่สุดที่กองช่างเจอคือการขโมยต่อน้ำเยอะมาก แต่ว่าอันนี้ก็ถือว่าไม่มีใครสามารถมองเห็นและก็ไม่มีใครตั้งใจ เราก็ได้รู้ว่าอะไรเป็นอยู่ตรงไหนยังไงน่ะครับ ในส่วนของเงินอุดหนุนเฉพาะกิจของปี 2568 เราได้ของหมู่ที่ 1 มา เราแค่รอใบอนุมัติจัดสรรจากกรมส่งเสริมการปกครองท้องถิ่น เมื่อหนังสือจัดสรรมาเมื่อไหร่เราสามารถเตรียมจัดซื้อจัดจ้างไว้ได้เลย เมื่อได้ผู้รับจ้างแล้วรอกรมโอนงบมาเราสามารถลงนามในสัญญา ตอนนี้องค์การบริหารส่วนตำบลได้รับหนังสือแจ้งจัดสรรครบทุกแห่งแล้วใช่ไหมครับท่าน ผอ. เหลือของเราคาดว่าไม่เกินต้นเดือนตุลาคมเราน่าจะได้เตรียมจัดซื้อจัดจ้างไว้ เมื่อสำนักงบประมาณโอนเงินมาเราสามารถลงนามในสัญญาได้น่ะครับ ท่าน ส.ท.ทวี ก็สามารถไปบอกชาวบ้านได้เรารอแค่หนังสือจัดสรรจากสำนักงบประมาณ ก็เรียนให้สมาชิกผู้ทรงเกียรติทราบ ส่วนที่จะของบอุดหนุนเฉพาะกิจของปี 69 ก็เตรียมตัวไว้ได้เลยน่ะครับ สามารถเข้ามาบอก ผอ.กองช่างได้เลยน่ะครับ วันนี้ก็ขอขอบคุณทุกท่านที่ทำให้การประชุม

สภาของเราดำเนินการไปด้วยความเรียบร้อยและถูกต้องตามระเบียบขอบคุณทุกท่านน่ะครับ ขอบคุณมากครับ สวัสดีครับ
ประธานสภา	ครับท่านสมาชิก ผมขอปิดการประชุมน่ะครับ
ปิดการประชุม  เวลา 10.44 น.	

